เงินบาทอ่อนค่าจากแรงซื้อดอลล์ กรอบสัปดาห์หน้า 35.30-35.60
ค่าเงินบาทปิดตลาดเย็นนี้ (12 ก.พ.) ที่ระดับ 35.52/61 บาท/ดอลลาร์ อ่อนค่าจากเปิดตลาดช่วงเช้าที่ระดับ 35.25/27 บาท/ดอลลาร์
12 ก.พ. 2559

นักบริหารเงินเปิดเผยถึงค่าเงินบาทปิดตลาดเย็นนี้ (12 ก.พ.) ที่ระดับ 35.52/61 บาท/ดอลลาร์ อ่อนค่าจากเปิดตลาดช่วงเช้าที่ระดับ 35.25/27 บาท/ดอลลาร์ เงินบาทช่วงเย็นนี้กลับไปอ่อนค่าค่อนข้างมากจากช่วงเช้า เนื่องจากระหว่างวันมีแรงซื้อดอลลาร์เข้ามา จึงเป็นปัจจัยสำคัญที่ทำให้บาทอ่อนค่าลงมาก ขณะที่ยังไม่มีปัจจัยอื่นๆ ที่มีผลกับค่าเงินในวันนี้มากแล้ว
“บาทเย็นนี้อ่อนค่าไปมากจากเมื่อเช้า เป็นเพราะมีเจ้าใหญ่เข้ามาซื้อดอลลาร์ ซึ่งปัจจัยนี้เป็นปัจจัยใหญ่อันเดียวที่ทำให้บาทอ่อนค่าไปมากในวันนี้” นักบริหารเงินกล่าว ขณะที่คาดว่าสัปดาห์หน้าเงินบาทจะเคลื่อนไหวอยู่ในกรอบ 35.30-35.60 บาท/ดอลลาร์
 
ที่มา: สำนักข่าวอินโฟเควสท์